22.11.2022.
HR
Službeni list Europske unije
L 302/7
2.19.
„4. način punjenja” znači punjenje kako je definirano u podtočki 6.2.4. norme IEC 61851-1 u kojem je vozilo spojeno na EVSE koji je izvor istosmjerne struje za vozilo (s vanjskim punjačem) s komunikacijom između vozila i stanice za punjenje (kroz signalne/kontrolne vodova i/ili vodove žičane mreže).
2.20.
„Signalni/kontrolni priključak” znači priključak namijenjen za međusobno spajanje sastavnih dijelova ESA-e ili ESA-e i lokalne pomoćne opreme koji se upotrebljava u skladu s odgovarajućim funkcionalnim speci­ fikacijama (npr. maksimalna duljina spojenog kabela).
RS-232, USB, HDMI i IEEE 1394 („FireWire”) su primjeri takvih priključaka.
Za vozilo koje se puni to uključuje kontrolni pilotski signal, PLC tehnologiju na kontrolnom pilotskom signalnom vodu i CAN.
2.21.
„Priključak za žičanu mrežu” znači priključak za prijenos glasa, podataka i signala namijenjen povezivanju međusobno udaljenih sustava izravnom vezom s komunikacijskom mrežom za jednog ili više korisnika.
Primjeri takvih mreža su CATV, PSTN, ISDN, xDSL, LAN i slične mreže.
Ti priključci mogu biti spojeni na zaštićene ili nezaštićene kabele i provoditi izmjeničnu ili istosmjernu struju ako je to sastavni dio specifi­ kacije koja se odnosi na telekomunikacije.
2.22.
„Asimetrična umjetna mreža” ili „AAN)” znači mreža kojom se mjeri (ili uvodi) asimetrični napon (u uobičajenom načinu rada) na nezaštićenim simetričnim signalnim (npr. telekomunikacijskim) vodovima uz istodobno odbijanje simetričnog signala (u diferencijalnom načinu rada).
Ta se mreža umeće u komu­ nikacijske/signalne vodove vozila koje se puni kako bi se postigla određena ulazna impedancija i/ili odva­ janje (npr. između komunikacijskih/signalnih vodova i električne mreže).
Asimetrična umjetna mreža u ovom se Pravilniku upotrebljava i za simetrične vodove.
2.23.
„Umjetna mreža za punjenje istosmjernom strujom” znači mreža umetnuta u visokonaponski kabel za istosmjernu struju vozila koje se puni koja u zadanom frekvencijskom rasponu ima određenu ulaznu impedanciju i koja može izolirati vozilo od visokonaponske stanice za punjenje istosmjernom strujom u tom frekvencijskom rasponu.
2.24.
„Umjetna električna mreža” ili „AMN” znači mreža koja daje definiranu impedanciju ESA-i na radiofrekven­ cijama, spaja napon smetnji na mjerni prijemnik i odvaja ispitni krug od električne mreže.
Postoje dvije osnovne vrste umjetne električne mreže, i to V-mreža koja spaja asimetrične napone (V-AMN) i delta mreža koja zasebno spaja simetrične i asimetrične napone.
Pojmovi „mreža za stabilizaciju mrežne impedancije” (LISN) i V-AMN međusobno su zamjenjivi.
Mreža umetnuta u električnu mrežu vozila koje se puni koja u zadanom frekvencijskom rasponu ima određenu ulaznu impedanciju i koja izolira vozilo od električne mreže u tom frekvencijskom rasponu.
2.25.
„Ispitni prostor na otvorenom” znači mjerni prostor sličan otvorenom ispitnom prostoru utvrđenom u normi CISPR 16, no zajednička masa nije obvezna i uvedene su promjene u dimenzijama.
3.
Zahtjev za homologaciju
3.1.
Homologacija tipa vozila
3.1.1.
Zahtjev za homologaciju tipa vozila s obzirom na njegovu elektromagnetsku kompatibilnost podnosi proizvođač vozila.
3.1.2.
Primjer opisnog dokumenta naveden je u Prilogu 2.A.
3.1.3.
Proizvođač vozila sastavlja popis s opisom svih relevantnih električnih/elektroničkih sustava ili ESA-i, oblika nadogradnje, varijanti vrsta materijala nadogradnje, općeg rasporeda ožičenja, varijanti motora, izvedbi s upravljačem na lijevoj/desnoj strani i izvedbi međuosovinskog razmaka.
Relevantni su električni/elektronički sustavi ili ESA-e oni koji mogu emitirati značajno širokopojasno ili uskopojasno zračenje i/ili oni koji su uključeni u funkcije povezane s otpornošću vozila (vidjeti stavak 2.12.) te oni s priključnim sustavima za punjenje REESS-a.
3.1.4.
S tog se popisa na temelju dogovora proizvođača i homologacijskog tijela odabire vozilo reprezentativno za tip koji treba homologirati.
Vozilo se odabire na temelju električnih/elektroničkih sustava koje proizvođač nudi.
S tog se popisa mogu odabrati dodatna vozila ako se proizvođač i homologacijsko tijelo slože da postoje različiti električni/elektronički sustavi koji bi mogli znatno utjecati na elektromagnetsku kompati­ bilnost vozila u odnosu na prvo reprezentativno vozilo.